

**Στον χριστουγεννιάτικο χορό του Αθλητικού Συλλόγου**

**Ασπίς Πύλας η ηγεσία του ΚΟΑ**

Ο Πρόεδρος του Κυπριακού Οργανισμού Αθλητισμού Ανδρέας Μιχαηλίδης παρευρέθηκε στον χριστουγεννιάτικο χορό του Αθλητικού Συλλόγου Ασπίς Πύλας, την Παρασκευή 13 Ιανουαρίου στα Κελιά Λάρνακας. Τον Οργανισμό εκπροσώπησαν στην εκδήλωση και ο Αντιπρόεδρος του ΚΟΑ Κωστάκης Κουκκουλλής με το μέλος του ΔΣ Ανδρόνικο Ανδρονίκου.

Ο Πρόεδρος του Οργανισμού τόνισε στον χαιρετισμό του ότι ο ΚΟΑ στηρίζει το ποδόσφαιρο και γενικά τον αθλητισμό από τη βάση του, όπου μπαίνουν τα θεμέλια για να ανθίσει, προσθέτοντας πως θα παραμένει στο πλευρό του Συλλόγου σε ό,τι χρειαστεί. Ειδικά το Σωματείο Ασπίς Πύλας επιτελεί σημαντικό έργο, λόγω της ιδιαιτερότητας της μεικτής κοινότητας και εκθείασε το γεγονός ότι στην ομάδα Νέων συμμετέχουν και τρεις Τουρκοκύπριοι.